Legal Document

Category: 248

Text:
11.   ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 45 της 6/9 Απρ. 1971 (ΦΕΚ Α΄ 71) Περί καθιερώσεως Τρεχουμένου Λογαριασμού Καταθέσεων. Λαβόν υπ’ όψιν: 1.Τας διατάξεις του Ν.Δ. 588/7.4.1948 «περί ελέγχου της πίστεως» (άρθρ. 2 παρ. 3) και 2.Την υπ’ αριθ. 1243/12.3.1971 πρότασιν του Υπουργού Συντονισμού περί εγκρίσεως της υπ’ αριθ. 1590/22.1.71 αποφάσεως της Νομισματικής Επιτροπής «περί καθιερώσεως Τρεχουμένου Λογαριασμού Καταθέσεων», αποφασίζει: Εγκρίνει την υπ’ αριθ. 1590/2/22.1.71 απόφασιν της Νομισματικής Επιτροπής περί καθιερώσεως Τρεχουμένου Λογαριασμού Καταθέσεων, έχουσαν ούτω: 2)Περί καθιερώσεως «Τρεχουμένου Λογαριασμού Καταθέσεων» Η Νομισματική Επιτροπή, λαβούσα υπ’ όψιν σχετικήν εισήγησιν της Ενώσεως Ελληνικών Τραπεζών, απεφάσισεν όπως εγκρίνη την εισαγωγήν εν Ελλάδι του θεσμού του «Τρεχουμένου Λογαριασμού Καταθέσεων» υπό τους ακολούθους όρους και προϋποθέσεις: 1.Λογαριασμούς της άνω μορφής, απλούς ή κοινούς δύνανται να ανοίγουν εκ των εν Ελλάδι λειτουργούντων πιστωτικών Οργανισμών μόνον αι Τράπεζαι και επ’ ονόματι φυσικών προσώπων μόνον, δια την μέσω αυτών διενέργειαν των πάσης φύσεως πληρωμών και εξόφλησιν υποχρεώσεων. Το άνοιγμα του λογαριασμού θα ενεργήται επί τη υποβολή υπευθύνου δηλώσεως του καταθέτου (Ν.Δ. 105/1969) ότι δεν είναι έμπορος και ότι δεν πρόκειται να χρησιμοποιήσει τον λογαριασμόν δι’ επιχειρηματικής φύσεως πληρωμάς, προσέτι δε ότι δεν τηρεί παρ’ οιαδήποτε τραπέζη έτερον τοιαύτης φύσεως λογαριασμόν. 2.Έκαστος καταθέτης δικαιούται να τηρή μόνον μία κατάθεσιν εις τρεχούμενον λογαριασμόν, απλούν, ή κοινόν μετ’ άλλου του ποσού της καταθέσεως μη δυναμένου να υπερβή τας δραχ. 200.000 κατ’ ανώτατον όριον. 3.Η κίνησις του Τρεχουμένου Λογαριασμού Καταθέσεων θα ενεργήται κυρίως δι’ επιταγών, αίτινες θα είναι ενιαίου δι’ απάσας τας Τραπέζας σχήματος, (επιτρέποντος την μηχανογραφικήν επεξεργασίαν) τύπου και χρώματος. Δύναται επίσης να κινήται ούτος και δι’ εντολών του καταθέτου, παγίων ή κατά περίπτωσιν, προς διακανονισμόν πάσης φύσεως υποχρεώσεων αυτού (πληρωμή λογαριασμών ΔΕΗ, ΟΤΕ κ.λ.π.). 4.Εις περίπτωσιν εκδόσεως υπό του καταθέτου επιταγών ποσού υπερβαίνοντος το πιστωτικόν υπόλοιπον του λογαριασμού του ή εις περίπτωσιν ανοίγματος πλειόνων του ενός λογαριασμών επ’ ονόματι αυτού ή χρησιμοποιήσεως του λογαριασμού τούτου, παρά την άνω απαγόρευσιν, δι’ επιχειρηματικούς σκοπούς, η Τράπεζα υποχρεούται εις άμεσον κλείσιμον του λογαριασμού γνωστοποιούσα τούτο εις τας λοιπάς Τραπέζας. Εν συνδρομή μιας ή πλειόνων εκ των άνω περιπτώσεων αποκλείεται του λοιπού το άνοιγμα λογαριασμού παρ’ οιαδήποτε Τραπέζη επ’ ονόματι του ιδίου καταθέτου. 5.Το επί των άνω λογαριασμών επιτόκιον δεν δύναται να είναι ανώτερον του 4% ετησίως. 6.Η εφαρμογή της παρούσης άρχεται από της κοινοποιήσεώς της. (Αντί της σελ. 124,03 (γ) Σελ. 124,03(δ) Τεύχος 437-Σελ. 85 ΄Ελεγχος της πίστεως 12.Θ.β.11 Η παρούσα απόφασις δέον συμφώνως προς την παρ. 3 του άρθρ. 2 του Ν.Δ. 588/1948 «περί ελέγχου της πίστεως» να τύχη της εγκρίσεως του Υπουργικού Συμβουλίου και να δημοσιευθή συμφώνως προς το άρθρ. 6 του αυτού Ν.Δ/τος εις την Εφημερίδα της Κυβερνήσεως.